449.28 REGOLAMENTI DWAR IR-REĠISTRAZZJONI TA’ POSTIJIET TA’ L-IKEL L-AVVIŻ LEGALI 180 ta’ l-2001, kif emendat bl-Avviż Legali 136 ta’ l-2007. L-AVVIŻ LEGALI 180 ta’ l-2001, kif emendat bl-Avviż Legali 136 ta’ l-2007. 1. It-titolu ta’ dawn ir-regolamenti hu Regolamenti dwar ir-Reġistrazzjoni ta’ Postijiet ta’ l-Ikel. Tifsiriet. Emendat: A.L.136 ta’ l-2007. Kap. 449. 2. F’dawn ir-regolament ikemm-il darba r-rabta tal-kliem ma tkunx teħtieġ xort’oħra- "l-Att " tfisser l-Att dwar is-Sigurtà fl-Ikel; "materjal f'kuntatt " tfisser kull oġġett jew sustanza maħsuba biex jidħlu f’kuntatt ma' l-ikel; "negozju ta’ l-ikel " tfisser kull negozju li meta jkun qed jiġi ġestit, jitwettqu operazzjonijiet kummerċjali dwar l-ikel jew postijiet mnejn jittieħed l-ikel, inkluża l-importazzjoni u l-esportazzjoni ta’ ikel sew jekk dawn isiru għal profitt sew jekk le; " operazzjoni kummerċjali " dwar ħwejjeġ ta’ l-ikel jew materjal ta’ kuntatt tfisser xi waħda minn dawn li ġejjin: (a) li tbiegħ, ikollok għall-bejgħ, u toffri, tqiegħed jew tirreklama għall-bejgħ; (b) li tikkunsinna, twassal jew isservi bħala bejgħ; (ċ) li tipprepara għall-bejgħ jew tippreżenta, tagħmel tikketti jew issorr għall-fini ta’ bejgħ; (d) li taħżen jew tittrasporta għall-fini ta’ bejgħ; (e) li timporta jew tesporta, u, għar-rigward ta’ kull post mnejn jittieħed l-ikel, tfisser li tikseb l-ikel minn dak il-post għall-fini ta’ bejgħ jew għall-finijiet li għandhom x’jaqsmu mal-bejgħ; " Kummissjoni għas-Sigurtà fl-Ikel " tfisser il-Kummissjoni kif imfissra fl-artikolu 2 u kif stabbilita bl-artikolu 5 ta’ l-Att; "post ta’ l-ikel " tfisser kull fond li jintuża għall-fini ta’ negozju ta’ l-ikel, inkluża posta, sew jekk fi swieq fil-miftuħ jew fuq ġewwa, u vetturi, sew mobbli sew mhux; "proprjetarju " dwar postijiet ta’ l-ikel tfisser il-persuna jew il-persuni li minnhom jiġi ġestit in-negozju u tinkludi sidien u okkupanti ta’ fondi, detenturi ta’ liċenza għan-negozju jew il-fond, u l-persuni li jidhru fuq ir-Reġistru ta’ Postijiet ta’ l-Ikel, kif provdut dwarhom b’dawn ir-regolamenti. 3. (1) Ħadd ma jista’ juża xi fond bħala post ta’ l-ikel bil-għan ta’ negozju ta’ l-ikel għal tliet ijiem jew iktar, sew jekk konsekuttivi sew jekk le, f’perjodu ta’ tliet ġimgħat konsekuttivi kemm-il darba dak il-post ma jkunx qabel ġie reġistrat mal-Kummissjoni għas-Sigurtà fl-Ikel. (2) Ebda post ta’ l-ikel m’għandu jintuża ħlief b’konformità assoluta mal-kondizzjonijiet ta’ dik ir-reġistrazzjoni jew ta’ dik il-liċenza li jistgħu jiġu imposti minn żmien għal żmien mill-Kummissjoni għas-Sigurtà fl-Ikel. (3) Ir-reġistrazzjoni ta’ postijiet ta’ l-ikel jew ta’ negozju ta’ l-ikel taħt dan ir-regolament m’għandhiex teżenta lill-proprjetarju minn xi obbligazzjoni li japplika għal, u li jikseb kull liċenza jew permess neċessarji li jistgħu jkunu meħtieġa minn xi awtorità kompetenti. 4. Metodu ta’ reġistrazzjoni. Emendat: A.L.136 ta’ l-2007. (1) Ir-reġistrazzjoni għandha ssir bil-miktub fuq il-formola adatta li tinkiseb mingħand il-Kummissjoni għas-Sigurtà fl-Ikel, u li tiġi debitament mimlija u ppreżentata fl-uffiċċju msemmi. (2) Il-parti kolaritajiet li jingħataw fuq il-formola ta’ reġistrazzjoni m’għandhomx ikunu qarrieqa, mhux eżatti jew mhux kompleti. 5. Reġistru ta’ Postijiet ta’ l-Ikel. Emendat: A.L.136 ta’ l-2007. Il-Kummissjoni għas-Sigurtà fl-Ikel għandha żżomm reġistru, li jkun magħruf bħala r-Reġistru ta’ Postijiet ta’ l-Ikel. 6. (1) Meta jkun hemm bdil fil-proprjetarju ta’ negozju ta’ l-ikel, il-proprjetarju l-ġdid għandu, fi żmien tmienja u għoxrin ġurnata wara d-data tal-bidla, jagħti lill-Kummissjoni għas-Sigurtà fl-Ikel dawk l-istess partikolaritajiet bħalma huma meħtieġa bir-regolament 4. (2) Meta jkun hemm bdil fix-xorta tan-negozju ta’ l-ikel, li l-parti kolaritajiet tiegħu jkunu jinsabu fir-reġistru msemmi fir-regolament 5, il-proprjetarju ta’ dak in-negozju għandu jipprovdi lill-Kummissjoni għas-Sigurtà fl-Ikel kull partikolarità tal-bdil mhux iktar tard minn tmienja u għoxrin ġurnata wara li tiġri. 7. Reati. Kull min jikser id-disposizzjonijiet tar-regolamenti 3,4 u 6 ikun ħati ta’ reat taħt l-Att.